﻿ Спецсъдът обяви Прокопиев, Дянков и Трайков за невинни по делото „EVN” - Новини от Economic.bg
Всички шестима обвиняеми по делото за продажбата на 33% държавен дял от дружеството през 2011 г. са оправдани.
16:00 28.06.2020 2020-06-28 16:00:51
Специализираният наказателен съд оправда бизнесмена Иво Прокопиев, бившия министър на финансите Симеон Дянков и бившия министър на енергетиката Трайчо Трайков по делото за приватизацията на електроразпределителното дружество EVN.
БНР съобщава, че всички шестима обвиняеми по делото за продажбата на 33% държавен дял от дружеството през 2011 г. са оправдани. Това са бившият финансов министър Симеон Дянков, бизнесменът Иво Прокопиев, Радослав Рачев, Любомир Евстатиев и Петър Василев от "Булгброкърс" и бившият министър на икономиката и настоящ кмет на столичния район "Средец" Трайчо Трайков.
По-рано днес подсъдимите поискаха от съда оправдателни присъди.
Радослав Рачев добави, че се надява се да прекрати "това безобразие".
Малко по-дълго беше изявлението на Иво Прокопиев, който влезе в диалог с прокуратурата, заявявайки, че това дело не е просто за приватизацията на държавния дял от EVN, а става дума за цялото отношение на прокуратурата към приватизацията, която тя, със свои различни действия, показала, че не подкрепя.
Етикети: Симеон Дянков | Трайчо Трайков | присъда | Иво Прокопиев | дело evn
НДК ще съкрати 1/3 от персонала си заради кризата
Унгария отказва да изпълнява „безопасния“ списък на ЕС